Hérault

Ang Hérault usa sa mga departamento sa Pransiya. Kini nahimutang sa habagatan-kasadpang bahin sa nasod. Ang ngalan niini naggikan sa Sapa sa Hérault. Kasaysayan Ang Hérault usa sa mga orihinal nga departamento nga gimugna niadtong Marso 4, 1790 panahon sa Rebolusyong Pranses. Kini gimugna gikan sa bahin sa kanhi lalawigan sa Languedoc. Sa pagsugod sa ika-20 nga siglo ang mga rehiyon nga nagpatubo og mga tanom himoong bino nahiagom og kadaot, ug linibo ka mga obrador ang mibatok sa kagamhanan. Ang maong rebelyon brutal nga gipilde ni Georges Clemenceau. Heyograpiya Ang Hérault karon kabahin sa rehiyon sa Occitanie. Kini gipalibotan sa mga departamento sa Aude, Tarn, Aveyron, ug Gard, ug sa Dagat Mediteranyo (Golpo sa Leyon) sa habagatan. Ang mga importanteng sapa mao kining mosunod: Aude Orb Hérault Vidourle Klima Ang promediyo nga temperatura anaa taliwala sa 15 ug 16 degri sentigrado. Demograpiya Ang mga molupyo sa departamento gitawag nga Héraultais. Kultura Ang Montpellier nagpasiugda ning maong mga piyesta: Saperlipopette, voilà Enfantillages! Printemps des Comédiens Festival du Cinéma Méditerranéen Comédie du Livre Festival Radio-France Montpellier Ang Canal du Midi giila isip kabilin sa kaliwatan sa UNESCO. Turismo Ang mga baybayon sa Mediteranyo usa ka dakong atraksiyon, ingon man ang mga langob sa Clamouse ug Demoiselles. Kabahin sa Cap d'Agde ang usa ka dakong nudistang resort. Tan-awa usab Mga kanton sa Hérault Mga komyun sa Hérault Mga arrondissement sa Hérault Mga sumpay sa gawas (Prinanses)Prefecture Gi-arkibo 2001-02-24 at the Wayback Machine (Prinanses)Conseil Général (Prinanses)Canal du Midi Gi-arkibo 2006-04-04 at the Wayback Machine (Prinanses)Talaan sa mga sumpay kabahin sa Hérault Gi-arkibo 2021-01-23 at the Wayback Machine (Ininglis)A lively guide to Hérault Gi-arkibo 2006-07-16 at the Wayback Machine